《暗香 题子申书红梅，和梦窗韵》
清代·程颂万

坠巢冬茸。款旧时月色，中门斜阖。薄醉晕朱，疏槛低鬟拗花湿。

蟠屈檀龙喷火，袅空际、晴香稠叠。傥画向、山驿僧楼，烟冷殢愁靥。

归急。乱云叶。盼管领瘦春，茜魂安帖。远簃梦接。独自黄昏怕深入。

芳约彝陵路杳，空寄讯、玉梢残蜡。黯岁序、飘尽也，墨深恨匝。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。